《九日紫碧山房用杜甫诗韵得二律 其二》
清代·奕詝

雅集山庄礼数宽，惊人老句寄遥欢。凭将往代忠兼讽，好励今时衣与冠。

玉岭鸦翻余落日，纸窗虫齧透轻寒。归桡沿路撷芳便，篱菊高低镜里看。

作者简介：（1831—1861）即爱新觉罗·奕詝。清朝皇帝。宣宗第四子。道光三十年正月嗣位，次年改元咸丰。即位不久，洪秀全发动金田起事。终咸丰之世，太平天国与清朝成对峙之局。咸丰六年至十年，英法对华进行第二次鸦片战争。八年，与俄签订《瑗珲条约》；与英、法、俄、美分别签订《天津条约》。十年，北京被英、法军占领，逃往热河，留恭亲王奕诉与英、法、俄分别签订《北京条约》。十一年病卒于热河，谥显皇帝。